CELEX: 32011R0312
Language: fi
Date: 2011-03-30 00:00:00
Title: Komission asetus (EU) N:o 312/2011, annettu 30 päivänä maaliskuuta 2011 , tiettyjen tavaroiden luokittelusta yhdistettyyn nimikkeistöön

1.4.2011   
            
            
               FI
            
            
               Euroopan unionin virallinen lehti
            
            
               L 86/53
            
         KOMISSION ASETUS (EU) N:o 312/2011,
   annettu 30 päivänä maaliskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä maaliskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tavara (ns. ultraäänilähetin), jossa on pietsosähköinen elementti keraamisena kiekkona, johon on kiinnitetty radiaalisesti suunnatulla kartiolla varustettu metallikalvo. Kokonaisuus on kiinnitetty alustaan ja asennettu liitäntänastoilla varustettuun muovikoteloon.
                              Vaihtovirta saa pietsosähköisen elementin värähtelemään, mikä synnyttää ilmaan ultraääniaaltoja (jotka eivät ole ihmisen kuultavissa). Näin ollen tavara muuntaa sähkösignaaleja ultraääniaalloiksi.
                              Tavaraa käytetään monenlaisiin tarkoituksiin, kuten etäisyyden mittaamiseen peruutustutkissa, tilan tarkkailemiseen autojen varashälyttimissä ja nestetasojen mittaamiseen tietyissä tuotteissa.
                           
                        
               
                  8548 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8548, 8548 90 ja 8548 90 90 nimiketekstien mukaisesti.
                  Koska tavaraa ei voida pitää minkään XVI jaksoon kuuluvan koneen osana, luokittelu XVI jakson 2 huomautuksen nojalla ei tule kyseeseen.
                  Koska tavaraa ei voida pitää minkään 90 ryhmään kuuluvan kojeen tai laitteen osana, luokittelu 90 ryhmän 2 huomautuksen nojalla ei tule kyseeseen.
                  Tavara on koneiden ja laitteiden sähköosa, joka ei kuulu muualle 85 ryhmään.
                  Tavara on sen vuoksi luokiteltava CN-koodiin 8548 90 90.
               
            
                  
                              2.
                           
                           
                              Tavara (ns. ultraäänivastaanotin), jossa on pietsosähköinen elementti keraamisena kiekkona, johon on kiinnitetty radiaalisesti suunnatulla kartiolla varustettu metallikalvo. Kokonaisuus on kiinnitetty alustaan ja asennettu liitäntänastoilla varustettuun muovikoteloon.
                              Ultraääniaallot (jotka eivät ole ihmisen kuultavissa) saavat pietsosähköisen elementin värisemään ja muuntamaan aallot sähkösignaaleiksi.
                              Tavaraa käytetään monenlaisiin tarkoituksiin, kuten etäisyyden mittaamiseen peruutustutkissa, tilan tarkkailemiseen autojen varashälyttimissä ja nestetasojen mittaamiseen tietyissä tuotteissa.
                           
                        
               
                  8548 90 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8548, 8548 90 ja 8548 90 90 nimiketekstien mukaisesti.
                  Koska tavaraa ei voida pitää minkään XVI jaksoon kuuluvan koneen osana, luokittelu XVI jakson 2 huomautuksen nojalla ei tule kyseeseen.
                  Koska tavaraa ei voida pitää minkään 90 ryhmään kuuluvan kojeen tai laitteen osana, luokittelu 90 ryhmän 2 huomautuksen nojalla ei tule kyseeseen.
                  Tavara on koneiden ja laitteiden sähköosa, joka ei kuulu muualle 85 ryhmään.
                  Tavara on sen vuoksi luokiteltava CN-koodiin 8548 90 90.